b'\n_START_ARTICLE_\nMikroblog\n_START_PARAGRAPH_\nMikroblog je storitev,  ki uporabnikom omogo\xc4\x8da pisanje kratkih sporo\xc4\x8dil, objavljanje slik, linkov, video posnetkov in drugih digitalnih vsebin preko interneta.  _NEWLINE_Gre za kombinacijo bloga in socialnega omre\xc5\xbeja , skratka predstavlja  kraj\xc5\xa1o verzijo spletnega bloga, obogateno z zna\xc4\x8dilnostmi socialnega omre\xc5\xbeja. _NEWLINE_ Gre za novo obliko komuniciranja, kjer uporabniki objavljajo statuse (npr. aktivnosti, mnenja) in druge kratke objave preko razli\xc4\x8dnih komunikacijskih medijev, kot so programi za takoj\xc5\xa1nje sporo\xc4\x8danje, mobilni telefoni, elektronska po\xc5\xa1ta ali preko spletnega vmesnika dostopnega na svetovnem spletu.  _NEWLINE_Tako kot velja za blog, tudi mikroblogi vsebino prikazujejo v obratnem kronolo\xc5\xa1kem zaporedju in so enostavni za uporabo \xc5\xa1e tako tehni\xc4\x8dno-lai\xc4\x8dnemu uporabniku.\n_START_SECTION_\nProblem definicije\n_START_PARAGRAPH_\nGlede na to, da je mikroblog precej \xc5\xa1irok pojem, ki tako reko\xc4\x8d zajema ve\xc4\x8d oblik objavljanja vsebin, zato ne obstaja neka natan\xc4\x8dna definicija, ki bi absolutno definirala mikroblog._NEWLINE__NEWLINE_Ena izmed definicij je tak\xc5\xa1na, kot jo je oblikoval Twitter, torej kratko sporo\xc4\x8dilo z omejitvijo znakov (140), po drugi strani pa mikroblog razumemo kot kanal sporo\xc4\x8danja kraj\xc5\xa1ih informacij brez vnaprej dolo\xc4\x8denega naslovnika, ne glede na vsebino.\n_START_SECTION_\nZgodovina\n_START_PARAGRAPH_\nZametki prvih mikroblogov segajo v \xc4\x8das pred splavitvijo Twitterja leta 2006, kateri velja za eno najbolj prepoznavnih mikroblog platform, ki je prispeval k populizaciji mikrobloganja. _NEWLINE_Tumblelogi, kot jih je leta 2005 v svojem blogu poimenoval why the lucky stiff (psevdonim), so izpeljanka iz blogov, natan\xc4\x8dneje - za poenostavljeno obliko bloganja._NEWLINE_Poudarek je bil na  hitrem objavljanju kratkih vsebin, katere je avtor  vsakodnevno sre\xc4\x8deval na svetovnem spletu. Jason Kottke je to definiral kot tok zavesti. _NEWLINE_\xc5\xa0lo je za ro\xc4\x8dno kodirane bloge, ki se niso dr\xc5\xbeali neke obveljavljene oblike blogov (naslov, odstavek, odstavek)._NEWLINE_Tumblr je primer mikrobloga, ki je prevzel koncept toka zavesti tumblelogov. Gre za mikroblog platformo, ki je uporabnikom postala na voljo leta 2007 in hitro pridobila na uporabnikih. Na za\xc4\x8detku so bili to predvsem obstoje\xc4\x8di tumblelogerji.\n_START_SECTION_\nPopularni mikroblogi\n_START_PARAGRAPH_\nPo splavitvi Twitterja, se je pojavila mno\xc5\xbeica spletnih storitev, ki ponujajo mikrobloganje. Po podatku iz leta 2007, se je na mednarodnem nivoju pojavilo ve\xc4\x8d kot 200 primerov. _NEWLINE_ Poleg Twitterja in Tumblrja, med popularne mikrobloge \xc5\xa1tejemo \xc5\xa1e Jaiku, Plurk, Emote.in, PinkGadget, identi.ca, FriendFeed, Posterous.\n_START_SECTION_\nRaba mikrobloga\n_START_PARAGRAPH_\nMikroblogi predstavljajo pomemben kanal za profesionalno in osebno rabo. Med prijatelji je v rabi predvsem za ohranjanje stikov, medtem ko je z vidika profesionalne rabe primeren kot orodje poslovnih sodelavcev za koordiniranje sestankov ali pa kot orodje za deljenje koristnih virov. _NEWLINE_ Popularni so tudi med zvezdniki in politiki, ki jih uporabljajo za objavo datumov koncertov, turnej in ostalih javnih dogodkov.  _NEWLINE__NEWLINE_Mikroblogi postajajo pomembna platforma za ogla\xc5\xa1evanje in za stike z javnostjo. _NEWLINE_Glede na raziskave, ki sta jih opravila Harvard Business School and Sysomos, obstaja majhna skupina aktivnih uporabnikov, ki predstavljajo ve\xc4\x8dinski dele\xc5\xbe aktivnosti. Na osnovi ankete, ki je bila opravljena na 11 milijonih uporabnikov Twitterja, so ugotovili, da 10% uporabnikov Twitterja predstavlja 86% celotne aktivnosti.\n_START_SECTION_\nTe\xc5\xbeave z mikrobloganjem\n_START_PARAGRAPH_\nGlavni problem, ki se pojavlja pri mikrobloganju je predvsem zasebnost, saj obstaja verjetnost objavljanja ob\xc4\x8dutljivih informacij \xc5\xa1ir\xc5\xa1i javnosti, saj so mikroblogi po stopnji zasebnosti odprte narave.'